Βοήθεια! Ο Βέγγος φανερός πράκτωρ 000

Το Βοήθεια! Ο Βέγγος φανερός πράκτωρ 000 (εναλλακτικός τίτλος: Θου Βου: Φανερός Πράκτωρ 000)  είναι μια κινηματογραφική σουρεαλιστική, κωμωδία παραγωγής της Θου Βου Ταινίες Γέλιου με πρωταγωνιστή τον Θανάση Βέγγο και βασίστηκε στο θέμα της διεθνούς κατασκοπείας του Ψυχρού Πολέμου και στον πρωτοεμφανιζόμενο τότε χαρακτήρα ταινιών Τζέιμς Μποντ.

 Πλοκή 
Η σχολή μυστικών ιδιωτικών πρακτόρων «Τζέιμς Μποντ» εκπαιδέυει απλούς πολίτες στο να μετατραπούν σε μυστικούς πράκτορες. Εκεί πηγαίνει να εκπαιδευτεί και ο Αθανάσιος Βόμπας, γνωστός και ως Θου Βου (από τα αρχικά του). Ο Θου Βου βρίσκεται στο τελευταίο στάδιο της εκπαίδευσής του, που είναι η ανάθεση τριών αποστολών, οι βαθμολογίες των οποίων θα αποτελέσουν τον κωδικό τους αριθμό (καθώς σε κάθε μία από αυτές, τους παρακολουθεί κρυφά κάποιο μέλος της σχολής και θα τους βαθμολογήσει από το 0 έως το 9 και από το κάθε ψηφίο των βαθμών αυτών θα δημιουργηθεί ο τριψήφιος κωδικός τους αριθμός). Όμως η ανικανότητά του Θου Βου στο να πράξει όσα έμαθε στην σχολή θα τον οδηγήσει σε απρόβλεπτες γκάφες.

Σαν πρώτη αποστολή έχει να βρει στοιχεία για το ερωτικό ενδιαφέρον μιας κοπέλας υπό τις διαταγές του αυστηρού πατέρα της, στη δεύτερη αποστολή προσπαθεί να βρει τον κλέφτη των χαμένων πατρόν σε έναν οίκο μόδας και στην τρίτη αποστολή, η οποία μάλιστα είναι βαλτή από τον διευθυντή της σχολής, πρέπει να βρει ένα μυστικό έγγραφο που είναι κρυμμένο μέσα σε μια τούρτα στο ζαχαροπλαστείο «Μαύρη Σαντιγί».

Τελικά, ο Θου Βου αποτυγχάνει οικτρά και στις τρεις αποστολές και έτσι καταλήγει να ονομάζεται «Πράκτωρ 000».

 Διανομή 

 Θανάσης Βέγγος - Αθανάσιος Βόμπας (Θου Βου)
 Ζαννίνο - εκπαιδευτής
 Δημήτρης Νικολαΐδης - αρχιπράκτορας 627000
 Λαυρέντης Διανέλλος - κύριος Ψάλτης
 Ρία Δελούτση - Ντόρα
 Κώστας Μπάκας - Ξου Μου
 Νίκος Φέρμας - εκπαιδευτής
 Γιώργος Γρηγορίου - πράκτορας
 Περικλής Χριστοφορίδης - διευθυντής σχολής
 Τάκης Χριστοφορίδης - Υπεύθυνος "τμήματος εξοπλισμού"
 Σταύρος Ιατρίδης - πελάτης
 Τάκης Μηλιάδης - Μανώλης (ζαχαροπλάστης)
 Νίτσα Τσαγανέα - κυρία Ψάλτη
 Κώστας Μεντής - εκπαιδευτής
 Αντώνης Παπαδόπουλος - Μαπ 31
 Κώστας Σταυριδουνάκης - Σου Του
 Μήτση Κωνσταντάρα - διευθύντρια οίκου μόδας
 Γιάννης Σπαρίδης - βοηθός
 Κώστας Παπαχρήστος - αστυφύλακας
 Βίρνα Νιάβη - δεσποινίς Ψάλτη
 Γιάννης Μωραΐτης - Σου Ψου
 Δήμητρα Σερεμέτη - μητέρα μωρού
 Ρένα Πασχαλίδου - εκπαιδεύτρια
 Γιώργος Ρώης - καταστηματάρχης
 Κώστας Τύμβιος - Αλέξης
 Μαξ Ρόμαν - Μου Φου
 Γιώργος Αττικός - Κου Μου
 Γιώργος Γιαλούρης - Ξου Μου
 Ανδρέας Λιναρδάτος - Κου Ζου

 Παραγωγή και παραλειπόμενα 
Η ταινία αυτή έκανε πρεμιέρα στις αίθουσες στις 30 Ιανουαρίου 1967 και σημείωσε τρομερή επιτυχία στους κινηματογράφους, καθώς πούλησε 474.568 εισιτήρια και βγήκε πέμπτη ανάμεσα σε 117 ταινίες της ίδιας σεζόν.  Η επιτυχία αυτή οδήγησε στη δημιουργία δεύτερης ταινίας βασισμένη σε αυτήν εδώ, με την ονομασία Θου-Βου Φαλακρός πράκτωρ - Επιχείρησις: Γης Μαδιάμ, που προβλήθηκε το 1969.

Η ταινία κυκλοφόρησε και σε μορφή ντιβιντί, στις 4 Απριλίου 2013.

Σε μια χαρακτηριστική σκηνή της ταινίας, ο αρχιπράκτορας 627000 οδηγεί τον Θου Βου σε μια όμορφη ψηλή ξανθιά και διαμοίβεται μεταξύ τους η εξής στιχομυθία: Αρχιπράκτορας: Ορίστε, παρακαλώ. Να τον ενημερώσετε. Θου Βου: Ναι, να με ενημερώσετε, γιατί εξαγριώθηκα! Σε μια σκηνή όπου ο εκπαιδευτής της σχολής (Ζαννίνο) ζητά από τον Θου Βου (Θανάσης Βέγγος) να «κάνει ποντίκι», αυτός φουσκώνει το μπράτσο του μέχρι που ισορροπεί πάνω του ένα μικρό ποντίκι. Το τρωκτικό που χρησιμοποιήθηκε ήταν αληθινό και η σκηνή γυρίστηκε αρκετές φορές μέχρι το αποτέλεσμα να ικανοποιήσει τον Βέγγο.

 Παραπομπές 

 Εξωτερικοί σύνδεσμοι 
 Βοήθεια! Ο Βέγγος φανερός πράκτωρ 000 στο *Veggos.gr
 Βοήθεια! Ο Βέγγος φανερός πράκτωρ 000 στο Cine.gr
 Βοήθεια! Ο Βέγγος φανερός πράκτωρ 000 στην Ταινιοθήκη της Ελλάδος
 Βοήθεια! Ο Βέγγος φανερός πράκτωρ 000 στην IMDb
 Κριτική της ταινίας από τον Βρεττό Λιάπη.

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1967
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Κωμικές ταινίες κατασκοπείας
Κατηγορία:Ταινίες σε σκηνοθεσία Θανάση Βέγγου
Κατηγορία:Ταινίες σε σενάριο Νίκου Τσιφόρου
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής ΘΒ Ταινίες Γέλιου
Κατηγορία:Ταινίες σε σενάριο Ναπολέοντα Ελευθερίου
Κατηγορία:Ελληνικές ασπρόμαυρες ταινίες